विकास दर 8.6 फीसदी रहने की उम्मीद  
कृषि क्षेत्र में 5.4 फीसदी की शानदार विकास दर के बल पर चालू वित्त वर्ष में देश की विकास दर 8.6 फीसदी रहने की उम्मीद है।
कृषि क्षेत्र में 5.4 फीसदी की शानदार विकास दर के बल पर चालू वित्त वर्ष में देश की विकास दर 8.6 फीसदी रहने की उम्मीद है। केंद्रीय सांख्यिकी संगठन ने सोमवार को जारी आंकड़ों में उद्योगिक विकास की दर 8.1 फीसदी और सेवा क्षेत्र में विकास दर 10.2 फीसदी रहने का अनुमान लगाया है। पिछले वर्ष विकास दर आठ फीसदी थी, जबकि वर्ष 2008-09 के दौरान यह दर 6.8 फीसदी थी।  संगठन ने प्रति व्यक्ति आय 33,731 रुपये वार्षिक रहने के अनुमान को बढ़ाकर 36,003 रुपये प्रति व्यक्ति कर दिया है। प्रति व्यक्ति आय में वृद्धि की दर 6.7 प्रतिशत रहने की उम्मीद है जो पिछले वर्ष 6.1 फीसदी थी।  विभिन्न क्षेत्रों में अनुमानित विकास दर निम्नलिखित रहने की उम्मीद है-  कृषि- 5.4 फीसदी (पिछले वर्ष 0.4 फीसदी)  खनन और उत्खनन - 6.2 फीसदी (पिछले वर्ष 6.9 फीसदी)  विनिर्माण - 8.8 फीसदी (पिछले वर्ष 8.8 फीसदी)  बिजली, गैस और जलापूर्ति - 5.1 फीसदी (पिछले वर्ष 6.4 फीसदी)  निर्माण - 8 फीसदी (पिछले वर्ष 7 फीसदी)  व्यापार, होटल, परिवहन-11 फीसदी (पिछले वर्ष 9.7 फीसदी)  वित्त, बीमा, रियल एस्टेट और व्यापार सेवा - 10.6 फीसदी (पिछले वर्ष 9.2 फीसदी)  सामुदायिक, सामाजिक और निजी सेवा - 5.7 फीसदी (पिछले वर्ष 11.8 फीसदी)